Rijeka, 6. travnja 2021.g.

**OBJAVA ZA MEDIJE**

**VIRTUALNI SADRŽAJI POMORSKOG I POVIJESNOG MUZEJA HRVATSKOG PRIMORJA RIJEKA**

**U SKLOPU PROGRAMA ZAVRŠNICE EPK**

**Iako su vrata svih muzeja Primorsko-goranske županije zatvorena do 17. travnja ove godine, sukladno odluci Stožera civilne zaštite, a u cilju smanjenja rizika potencijalnog prijenosa bolesti COVID-19, aktivnosti Pomorskog i povijesnog muzeja Hrvatskog primorja Rijeka i njegovih dislociranih zbirki odvijaju se u virtualnom prostoru.** **U sklopu travanjske završnice programa Europske prijestolnice kulture, Muzej se svoj zainteresiranoj publici obraća putem mrežnih stranica i društvenih mreža.**

**Online izložba “Granice između reda i kaosa”**

Iako isprva zamišljena na tri lokacije – u Guvernerovoj palači te dislociranim zbirkama Muzeja u Kastvu i Lipi, izložba ***Granice – između reda i kaosa*** naišla je lani na “granice“ koje je nametnula pandemija te je svima zainteresiranima dostupna u virtualnom obliku na adresi: [granice.ppmhp.hr](http://granice.ppmhp.hr/).

**Izložba *Granice – između reda i kaosa* problematizira *granice* – one stvarne, one koje ljudi sami sebi nameću ili one koje nameće okolina, način života, tradicija i slično. Ova izložba otvara razna pitanja: generiraju li granice red ili kaos, jesu li granice nužnost ili nešto čijem se ukidanju treba težiti te tjeraju li granice na promišljanje gdje prestaje kaos i počinje red.**

Izložba je nastavak ciklusa ostvarenog u sklopu programskog pravca *Doba moći*, Rijeke 2020 – Europske prijestolnice kulture, koji je započeo izložbom *D’Annunzijeva mučenica – L’olocausta di d’Annunzio* te je uspješno nastavljen izložbama *Violinom iznad granica / Stradivari u Rijeci / Kresnik i Cremona* i (*Ne)vidljive granice*kao i ciklusom umjetničkih projekata u javnom prostoru Lipe *Prepoznavanje odsustva,* u Memorijalnom centru Lipa pamti.

Autori izložbe *Granice – između reda i kaosa* su Marko Badurina, Margita Cvijetinović, Ana Golja, Vana Gović, Tamara Mataija, Nikša Mendeš, Ivo Mileusnić, Ivana Šarić Žic, Jasna Ujčić Grudenić i Tea Perinčić. Autorice edukativnih programa izložbe  su Denis Nepokoj i Andrea Samaržija, dok dizajn izložbe potpisuju Sanjin Kunić i Nikolina Radić Štivić.

**Online edukativni program “Kućna Čudotvornica”**

Na [osnovnoj mrežnoj](http://ppmhp.hr/) i [Facebook](https://www.facebook.com/ppmhp) stranici Pomorskog i povijesnog muzeja Hrvatskog primorja Rijeka **tijekom travnja će se objavljivati i sadržaji Čudotvornice za djecu i mlade**, gdje ih očekuju online edukativna videa i radionice s temama iz muzejskog fundusa, stalnog postava i izložbi.

Dodajmo, osim na mrežnim i Facebook stranicama, Pomorski i povijesni muzej Hrvatskog primorja Rijeka s ostalim je svojim sadržajima prisutan i na [TikTok-u](https://www.tiktok.com/@ppmhp) i [YouTube Kanalu](https://www.youtube.com/channel/UC10rJeHJHvmD2CvfYv2FZRw) te na mrežnim stranicama svojih dislociranih zbirki [Memorijalni centar Lipa pamti](http://lipapamti.ppmhp.hr/) te [Muzejska Zbirka Kastavštine](http://mzk.ppmhp.hr/) na kojima dnevno objavljuju zanimljivosti iz rada muzeja, tekstove i kratke video priče.

Unaprijed zahvaljujem na objavi.

Lena Stojiljković

Odnosi s medijima, Rijeka 2020

[lena.stojiljkovic@rijeka2020.eu](mailto:lena.stojiljkovic@rijeka2020.eu)

Mob: +385 91 612 63 42